Vo de zauriche flughäfä vo Montréal wird im moment nume eine im linieverchehr agfloge: Dä Montreal-Pierre Elliott Trudeau International Airport. Die iheimische bruche immer no si aute name: "Dorval Airport".  Zum vor stadt zum flughafe z'cho, het me drü müglichkeite: Es taxi näh, mit em 747 Express Bus* reise oder es abentüür im ÖV woge. Taxi: Abhängig vom verchehr, bruucht es taxi zwüsche 20 u 60 minute vo- u zum zentrum. Für d'Centre-Ville isch de priis uf 38.00$ fixiert. Dä 747 Express Bus*: Dä bus fahrt 24 stung am tag vom Bus-Terminal (bir Metro Berri-UQAM) über d'metrostazion Lionel-Groulx zum flughafe. S'billet für die 45- bis 60-minütigi reis choschtet 8.00$. Dä fahrplan fingt me hie.  Mit em ÖV: Für 3.00$ die billigschti müglichkeit. Vor metro-stazion Lionel-Groulx us, nimmt me dä Bus 211 zum bahnhof Dorval. Dert stigt me entweder i bus 204 oder 209 zum flughafe um. D'reiseziit schwankt zwüsche 30 minute ure stung. Achtung: Ohni grossi erfahrig im ÖV z'Montréal oder gnueg gueti französisch- bezieigswis englischkenntnis zum sich nach em wäg z'erchundige, isch das die sicherschti art, si flug z'verpasse!    * Am 29. März 2010 isch de Aerobus dur de Expressbus 747 ersetzt worde.